סנט פטריק אתלטיק

מועדון כדורגל סנט פטריק אתלטיק (באנגלית: St Patrick's Athletic Football Club; באירית: Cumann Peile Lúthchleas Phádraig Naofa) הידוע גם בשמות פאט'ס או האתלטיק (באנגלית: Pat's or The Athletic), הוא מועדון כדורגל אירי מהפרבר אינצ'יקור של דבלין, שנוסד ב-1929 ומשחק בליגת העל האירית. למועדון 8 זכיות באליפות אירלנד, 5 זכיות בגביע האירי ו-4 זכיות גביע הליגה האירי והוא מארח את משחקיו בריצ'מונד פארק בדבלין המכיל 5,500 מקומות.

היסטוריה
1929–1961 שנים ראשונות ותור הזהב הראשון
המועדון הוקום בשנת 1929 ועד תחילת שנות החמישים שיחק בליגה האזורית של לנסטר, ולאחר שזכה ב-4 אליפויות רצופות בין השנים 1948 ל-1951 עבר להתחרות בליגה האירית הבכירה ומאז לא ירד ליגה מעולם. כבר בעונתה הראשונה של הקבוצה בליגה הבכירה היא זכתה באליפות, ובדיעבד העשור הראשון של הקבוצה בליגה הבכירה היה תור הזהב שלה, כשזכתה בשתי אליפויות נוספות ב-1955 וב-1956, וכסגנית ב-1961. בנוסף זכתה הקבוצה פעמיים בגביע האירי בשנת 1959 ובשנת 1961, והגיעה פעם נוספת לגמר בשנת 1954 אך הפסידה בו.

1962–1986 תקופת היובש
החל משנת 1962 החלה תקופת יובש של כמעט שלושה עשורים, בה הפאטס לא זכו באף תואר מקומי למרות שהגיעו לגמר הגביע האירי בשנים 1967, 1974 ו-1980, וגם לגמר גביע הליגה ב-1980, אך הם הפסידו בכל הגמרים הללו. ובליגה הקבוצה לא הצליחה לסיים מעל המקום החמישי.

1986–2003 חזרה לגדולה ותור הזהב השני
בשנת 1986, חלה נקודת המפנה כשבריאן קר, שלימים יהפוך למאמן נבחרת אירלנד, מונה למאמן הקבוצה. בעונתו הראשונה עונת 1986/1987 הקבוצה שוב סיימה במרכז הטבלה, אך בעונה לאחר מכן, עונת 1987/1988 הקבוצה נלחמה על האליפות עד המחזור האחרון אך הפסידה אותה לדאנדוק בהפרש של נקודה אחת בלבד. שנתיים לאחר מכן, בעונת 1989/1990 הקבוצה זכתה באליפות רביעית והשיבה לעצמה את התואר בו לא זכתה במשך 34 שנים. בעונות הבאות החלו קשיים כלכליים בקבוצה שנאלצה לשחרר את רב שחקניה הבולטים והפכה לקבוצת מרכז טבלה למשך מספר שנים. לאחר שנות הדשדוש במרכז הטבלה לקראת עונת 1995/1996 הצליח בריאן קר להעמיד קבוצה חזקה שזכתה באליפות חמישית בסיום העונה. האליפות החמישית הייתה יריית הזינוק לתור הזהב השני של הקבוצה, למרות עזיבתו המפתיעה של קר לאחר 11 שנים בקבוצה בסיום העונה.

עונת 1996/1997 תחת המאמן החדש פאט דולאן לא הייתה מוצלחת במיוחד, כשהפאטס סיימו רק במקום החמישי. אך בעונות הבאות 1997/1998 ו-1998/1999 הקבוצה הוסיפה את אליפות מספר 6 ו-7 לארון התארים שלה. עונת 1999/2000 הייתה פושרת כשהפאטס סיימו רק במקום ה-6 בליגה, בעונה הבאה בליגה הפאטס אכזבו פעם נוספת כשסיימו רק במקום החמישי אך זכו לראשונה בגביע הליגה האירית. לאחר שתי עונות פושרות בליגה, הגיעה עונת 2001/2002 בה הפאטס היו הקבוצה הטובה בליגה, אך למרות שהשיגו הכי הרבה נקודות על המגרש, בעקבות שיתוף שחקנים שלא כחוק והפחתת נקודות על ידי ההתאחדות האירית הם סיימו רק במקום השלישי. אולם הקבוצה והאוהדים מחו נגד החלטת ההתאחדות ומחשיבים לעצמם את האליפות של עונת 2001/2002. הפאטס הוסיפו גביע ליגה נוסף, שני במספר בשנת 2003, אך בזה הגיע תור הזהב השני שלהם לסיומו.

2004–הווה
בעונת 2006, הקבוצה הגיעה לגמר הגביע האירי אך הפסידה. ובעונת 2007 ו-2008 הקבוצה סיימה כסגנית האלופה, אך ללא תואר. בזירה הבינלאומית סנט פטריק שיחקה לא מעט פעמים במסגרות של אופ"א אך הודחה כמעט תמיד בשלבי המוקדמות. אולם בעונת 2008/2009 בגביע אופ"א, הקבוצה העפילה לסיבוב הראשון לראשונה בתולדותיה, לאחר שעברה בשלבי המוקדמות את JFK אולימפס מלטביה ואת אלפסבורג משוודיה. בסיבוב הראשון, פגשה סנט פטריק את הרטה ברלין הגרמנית והודחה. בעונת 2009/2010 הקבוצה הייתה קרובה לשלב בתים אירופי כשהעפילה עד לשלב הפלייאוף בליגה האירופית שם הודחה על ידי סטיאווה בוקרשט מרומניה.
טקסט=File:Steaua Bucharest V St Patrick's Athleitc.jpg|ממוזער|סנט פטריק נגד סטיאווה בוקרשט במסגרת שלב הפלייאוף בליגה האירופית, 2009.
בשנים הבאות הקבוצה נעה בין מרכז הטבלה לצמרת, עד שבעונת 2013 זכתה סנט פטריק באליפות מספר שמונה לאחר 14 שנים עקרות. בשנת 2014 לאחר 53 שנים מאז זכייתה האחרונה, זכתה סנט פטריק בגביע האירי בפעם השלישית בתולדותיה. בעונות 2015 ו-2016, הוספיה סנט פטריק לארון התארים שלה שני גביעי ליגה שהיו מספר שלוש וארבע עבורה, אך לא הצליחה לזכות באליפות נוספת. בעונת 2017 סנט פטריק כמעט ירדה ליגה וניצלה רק במחזור האחרון. בעונת 2021 זכתה סנט פטריק בגביע האירי בפעם הרביעית בתולדותיה וגם סיימה כסגנית האלופה. ובשנת 2023 זכתה פעם נוספת, החמישית במספר בגביע האירי.

תארים
 ליגת העל האירית (8):
 1951/52, 1954/55, 1955/56, 1989/90, 1995/96, 1997/98, 1998/99, (2001/02)הקבוצה השיגה את מספר הנקודות הרב ביותר באותה עונה בליגה, אך ההתאחדות הפחיתה לה נקודות בעקבות שיתוף שחקנים שלא כחוק. הקבוצה סופרת את האליפות הזו למניין התארים שלה, אך ההתאחדות לא., 2013

 הגביע האירי (5):
 1959, 1961, 2014, 2021, 2023

 גביע מגן הליגה האירי (1):
 1960

 גביע הליגה האירי (4):
 2000/01, 2003, 2015, 2016

 הסופר קאפ האירי (2):
 1999, 2014

תוצאות במסגרת האירופית
בכל התוצאות (בית וחוץ) מספר השערים של סנט פטריק מוצג ראשון
עונהתחרותשלביריבהביתחוץתוצאה1961/1962גביע אירופה למחזיקות גביעשלב המוקדמות דנפרמליין אתלטיק 0–4 1–4 1–81967/1968גביע ערי הירידיםסיבוב ראשון בורדו 1–3 3–6 4–91988/1989גביע אופ"אסיבוב ראשון הארטס 0–2 0–2 0–41990/1991גביע אירופה לאלופותסיבוב ראשון דינמו בוקרשט 1–1 0–4 1–51996/1997גביע אופ"אשלב המוקדמות סלובן ברטיסלאבה 3–4 0–1 3–51998/1999ליגת האלופותשלב המוקדמות הראשון סלטיק 0–2 0–0 0–21999/2000ליגת האלופותשלב המוקדמות הראשון זימברו קישינב 0–5 0–5 0–102002גביע האינטרטוטוסיבוב ראשון רייקה 1–0 2–3 3–3 (ח)סיבוב שני גנט 3–1 0–2 3–3 (ח)2007/2008גביע אופ"אשלב המוקדמות הראשון אודנסה בולקלוב 0–0 0–5 0–52008/2009גביע אופ"אשלב המוקדמות הראשון JFK אולימפס 2–0 1–0 3–0שלב המוקדמות השני אלפסבורג 2–1 2–2 4–3סיבוב ראשון הרטה ברלין 0–0 0–2 0–22009/2010הליגה האירופיתשלב המוקדמות השני ולטה 1–1 1–0 2–1שלב המוקדמות השלישי קריליה סובייטוב סמרה 1–0 2–3 3–3 (ח)שלב המוקדמות הפלייאוף סטיאווה בוקרשט 1–2 0–3 1–52011/2012הליגה האירופיתשלב המוקדמות הראשון איי. בי. וי. 2–0 0–1 2–1שלב המוקדמות השני שחטאר קאראגנדי 2–0 1–2 3–2שלב המוקדמות השלישי קרפטי לבוב 1–3 0–2 1–52012/2013הליגה האירופיתשלב המוקדמות הראשון איי. בי. וי. 1–0 1–2 (ה) 2–2 (ח)שלב המוקדמות השני שירוקי ברייג 2–1 (ה) 1–1 3–2שלב המוקדמות השלישי הנובר 96 0–3 0–2 0–52013/2014הליגה האירופיתשלב המוקדמות הראשון ז'לגיריס וילנה 1–2 2–2 3–42014/2015ליגת האלופותשלב המוקדמות השני לגיה ורשה 0–5 1–1 1–62015/2016הליגה האירופיתשלב המוקדמות הראשון סקונטו ריגה 0–2 1–2 1–42016/2017הליגה האירופיתשלב המוקדמות הראשון ג'אוניס אש 1–0 1–2 2–2 (ח)שלב המוקדמות השני דינמו מינסק 0–1 1–1 1–22019/2020הליגה האירופיתשלב המוקדמות הראשון נורשפין 0–2 1–2 1–42022/2023הקונפרנס ליגשלב המוקדמות השנינ.ש. מורה 1–1 0–0 (ה) 1–1 (6–5 פ)שלב המוקדמות השלישי צסק"א סופיה 0–2 1–0 1–22023/2024הקונפרנס ליגשלב המוקדמות הראשון F91 דודלאנג' 2–3 1–2 3–52024/2025הקונפרנס ליגשלב המוקדמות השני ואדוץ 3–1 2–2 5–3שלב המוקדמות השלישי סבאך 1–0 1–0 2–0שלב הפלייאוף איסטנבול בשאקשהיר 0–0 0–2 0–22025/2026הקונפרנס ליגשלב המוקדמות הראשון הגלמן 1–0 2–0 3–0שלב המוקדמות השני נומה קאליו 1–0 2–2 (ה) 3–2שלב המוקדמות השלישי בשיקטש 1–4 2–3 3–7

קישורים חיצוניים

  (in English)
ההיסטוריה של סנט פטריק בגביע האירי

הערות שוליים

קטגוריה:קבוצות כדורגל איריות
קטגוריה:קבוצות כדורגל שהוקמו ב-1929
קטגוריה:דבלין: ספורט